《酬普首座偈》
宋代·释持

性空老人何快活，只有三衣并一钵。丛林端的死心儿，见胆开一心豁豁。

有时吹笛当言说，一声吹落西江月。桃花庵中快活时，往往观者舞不彻。

甚道理，能欢悦，摇手向人应道别。堪笑无人知此意，尽道称锤硬似铁。

难瞒唯有当行家，为报临机莫漏泄。

作者简介：释持，俗姓卢，庆元府鄞县（今浙江宁波东南）人。初住馀姚法性，数年忽谢去。与陆游之父有交。后徙居雪窦、护圣二山，为南岳下十四世，象田卿禅师法嗣。事见《渭南文集》卷一四《持老语录序》，《嘉泰普灯录》卷一○、《五灯会元》卷一八有传。今录诗五首。